થોડા દિવસો પહેલા યોજાયેલા આ લગ્નની વિગત ‘ઝી-ટીવી ગુજરાતી સમાચાર’માં પ્રસારિત થઈ. ચેનલના રિપોર્ટર પાસેથી સંપર્કની વિગતો મેળવતા આ પરીવારના વડીલ શ્રી ભરતભાઈ રાજાણીનો પરિચય થયો. પોરબંદર પાસે આવેલા રાણાવાવ ગામમાં તેમનો સિમેન્ટનો કારોબાર છે અને સાથે તેઓ કોટનના વ્યવસાયમાં કાર્યરત છે. વાડી પ્લોટ વિસ્તારમાં રહેતા આ ભરતભાઈના સુપુત્ર વિશાલનાં લગ્ન ચિ. સ્નેહલ સાથે 10મી જુલાઈ, 2008ના રોજ નિર્ધારિત થયા. સામાન્ય લગ્નોત્સવની જેમ સવારના સમયે લગ્નવિધિ અને સાંજે સત્કાર સમારંભનું (રિસેપ્શન) આયોજન કરવામાં આવ્યું; પરંતુ ભરતભાઈના મનમાં આ પ્રસંગને અસામાન્ય બનાવવા માટે એક નવો જ વિચાર આકાર લઈ રહ્યો હતો.